Na temelju članka 8. Zakona o zaštiti od požara (Narodne novine 92/10, 114/22) i Članka 17. Pravilnika o planu zaštite od požara (Narodne novine 51/12), Upravno vijeće Javne ustanove Kamenjak na 42. sjednici održanoj dana 20.02.2025. godine donijelo je:

**PLAN ZAŠTITE OD POŽARA**

**zaštićenih područja Općine Medulin kojima upravlja Javna ustanova Kamenjak za 2025. godinu**

**UVOD**

Temeljem članka 8. Zakona o zaštiti od požara (Narodne novine 92/10 i 114/22) i članka 17. Pravilnika o planu zaštite od požara (Narodne novine 51/12), Javna ustanova Kamenjak pristupila je izradi Plana zaštite od požara za 2025. godinu.

Osnivač Ustanove Općina Medulin, donijela je Plan zaštite od požara Općine Medulin (Službene novine Općine Medulin 1/13), a ovim Planom pobliže se propisuje sustav uključivanja profesionalnih i dobrovoljnih vatrogasnih postrojbi te postupci kod dojave, uzbunjivanja i izlaska na intervenciju na zaštićenim područjima Općine Medulin kojima upravlja Javna ustanova Kamenjak.

1. **Područja kojima upravlja Javna ustanova Kamenjak**

Javna ustanova Kamenjak upravlja zaštićenim područjima:

1. - značajni krajobraz Donji Kamenjak i medulinski arhipelag
2. - značajni krajobraz Gornji Kamenjak
3. - park – šuma Brdo Soline kod Vinkurana
4. - park – šuma Kašteja u Medulinu
5. **Način primanja dojave o požaru**

Dojava požara vrši se mobitelom, telefonom ili UKV RU. Dojavu vrše djelatnici Ustanove koji vrše nadzor ili opažačka patrola DVD-a, redoslijedom kako je navedeno u nastavku:

* 1. VATROGASNA POSTROJBA PULA I DRŽAVNA UPRAVA ZA ZAŠTITU I SPAŠAVANJE na telefon

**193 / 112 (052 535 800)**

Prilikom dojave dežurnom vatrogascu u postaji daju se slijedeći podaci:

- gdje gori (točno mjesto požara)

- što gori i ima li ljudi u opasnosti

- tko javlja o nastanku požara i broj telefona

* 1. JAVNA USTANOVA KAMENJAK

Ravnatelj: Slobodan Belević **telefon: 052 / 575 283**

1. **Sustav uključivanja vatrogasnih snaga u akciju gašenja požara zaštićenih područja prirode**

|  |  |  |  |  |
| --- | --- | --- | --- | --- |
| **Red. broj radnje** | **Opis radnje** | **Način dojave** | **Postrojbe** | **Napomena** |
| **1.** | Dojava požara 0-24 sata | telefonom | PU istarska  VP Pula – dežurni | Dojavu vrše djelatnici u vatrogasnom dežurstvu |
| **2.** | Početak gašenja požara |  | Djelatnici vatrogasnog društva | Raspoloživim sredstvima odmah se kreće na intervenciju |
| **3.** | Prvi izlaz PU istarske, VP Pula, uzbunjivanje dobrovoljnih vatrogasaca DVD Medulin | -interna uzbuna  - telefonom  - kurirom | -dio dežurne smjene  -DVD Medulin | Dežurni uzbunjuje dio dežurne smjene vatrogasaca VP Pula.  Dežurni VP Pula uzbunjuje DVD Medulin |
| **4.** | Uzbunjivanje djelatnika Javne ustanove Kamenjak | telefonom | Djelatnici Javne ustanove Kamenjak |  |
| **5.** | Uzbunjivanje djelatnika Šumarije | telefonom | Djelatnici Šumarije Pula |  |
| **6.** | Uzbunjivanje dijela VP Pula | telefonom | Slobodni vatrogasci – jedna smjena | požar poprima veće razmjere |
| **7.** | Uzbunjivanje cjelokupne VP Pula  Uzbunjivanje cjelokupnog ljudstva dobrovoljnih vatrogasaca | telefonom  kurirom | VP Pula  DVD Medulin | požar širih razmjera  cjelokupan (preostali) sastav DVD |

Redoslijed uključivanja postrojbi u akciji gašenja bit će promijenjen i ubrzan po broju postrojbi i vatrogasaca u slučajevima nekontroliranog ili ubrzanog razvoja požara.

Odluku o dinamici uključivanja većeg broja postrojbi donosi područni vatrogasni zapovjednik ili osoba koju on ovlasti, a na prijedlog voditelja akcije gašenja.

1. **Sustav subordinacije i zapovijedanja u akcijama gašenja većih požara**

Vatrogasnu intervenciju vodi voditelj vatrogasne postrojbe koja je prva počela s intervencijom. Isti voditelj vodi vatrogasnu intervenciju do dolaska vatrogasne postrojbe PU Istarske VP Pula nakon čega vođenje preuzima voditelj te postrojbe. Ako voditelj vatrogasne intervencije ocijeni da raspoloživim sredstvima i snagama nije u mogućnosti uspješno obaviti istu, o nastaloj situaciji odmah izvješćuje područnog vatrogasnog zapovjednika koji preuzima vođenje intervencije.

1. **Pozivanje i uključivanje distributera energenata u akciju gašenja požara**

Pozivanje dispečera HEP-a pogon Pula, Vergerijeva 6, vrši se na zahtjev voditelja vatrogasne intervencije. Dežurnog dispečera upoznaje se sa zahtjevom o potrebi njegovog uključivanja u akciju na način da izvrši iskopčavanje dovoda električne energije do lokacije na kojoj se vrši vatrogasna intervencija.

|  |
| --- |
| **HEP ELEKTROISTRA Pula** |
| Dežurna služba – dispečer |
| Telefon |
| 052 527 500  Dispečer Pula, <35 kV: 052/527 756  098 298 712  0800 300 411 |

1. **Uključivanje Hrvatskih šuma, Šumarija Pula**

Hrvatske šume, Uprava šuma Buzet, Šumarija Pula prema procjeni voditelja vatrogasne intervencije uključuju se u akciju gašenja požara s interventnom ekipom.

Odgovorna osoba za mobilizaciju je upravitelj šumarije, **Irena Mišković tel. 052/535-178; mob. 099/6349302.**

1. **Uključivanje službe za pružanje prve medicinske** **pomoći u akciju gašenja požara**

Ako u požaru ima unesrećenih ili se očekuju povrede, poziva se tim za pružanje prve pomoći kojega čine liječnik, medicinski tehničar i vozač sa sanitetskim vozilom.

|  |
| --- |
| **Nastavni zavod za hitnu medicinu Istarske županije** |
| Zagrebačka 30, Pula |
| Tatjana Čemerikić, dr.med.spec. |
| 052 216 820, [info@zhmiz.hr](mailto:info@zhmiz.hr) |

|  |
| --- |
| **Hitna medicinska pomoć** |
| 194 |

1. **Način zamjene vatrogasne postrojbe novim postrojbama na gašenju požara**

Zamjena vatrogasnih postrojbi provodit će se angažiranjem novih snaga iz pričuve, vlastitim sredstvima postrojbi. Snage koje sudjeluju u gašenju povlače se na odmor nakon četiri sata djelovanja odnosno na temelju procjene i odluke voditelja akcije gašenja.

1. **Uključivanje Hrvatske vojske**

Uključivanje HV u gašenje požara provodi se po planu i na zahtjev Područnog vatrogasnog zapovjednika PU Istarske u Puli.

1. **Slučajevi kada se o nastalom požaru izvješćuju općinski čelnici**

Izvještavanje se provodi u slučajevima kad nastane požar većih razmjera. Obavještavanje i upoznavanje sa situacijom izvršit će područni vatrogasni zapovjednik ili osoba koju za to ovlasti. Obavještavanje i upoznavanje obavlja se kontaktiranjem sljedećih osoba:

|  |  |  |
| --- | --- | --- |
| **Ime i prezime** | **Funkcija** | **Telefon/mobitel** |
| **Ivan Kirac** | **Načelnik općine Medulin** | **052 385 652 / 099 738 0219** |

1. **Slučajevi kad se u akciju gašenja požara uključuju druge vatrogasne postrojbe**

Odluku i zapovijed o uključivanju vatrogasnih postrojbi izvan grada Pule donijet će područni vatrogasni zapovjednik ili osoba koju za to ovlasti, na temelju javnog uvida u situaciju i na prijedlog voditelja akcije gašenja, a u skladu s Planom zaštite od požara i eksplozija Istarske županije.

Ovaj Plan stupa na snagu danom davanja suglasnosti Općinskog vijeća Općine Medulin na isti.

KLASA:

URBROJ:

**UPRAVNO VIJEĆE**

**JAVNE USTANOVE KAMENJAK**

**Predsjednik Upravnog vijeća JU Kamenjak**

**Elvis Počerek**